Suresh 144 Views
గెలుపు ఓటములను పట్టించుకోను: డెల్‌ పాట్రో
న్యూయార్క్‌్‌: ఇటీవల జరిగిన రియో ఒలింపిక్స్‌ పురుషుల టెన్నిస్‌లో వరల్డ్‌ నంబర్‌్‌ వన్‌ నొవాక్‌ జుకోవిచ్‌ను,స్పెయిన్‌ బుల్‌ రఫెల్‌ నాదల్‌ను ఓడించిన అర్జెంటీనా ఆటగాడు డెల్‌ పాట్రో తాజాగా జరుగుతున్న యుఎస్‌ ఓపెన్‌లో ప్రీ క్వార్టర్‌ ఫైనల్లోకి ప్రవేశించాడు.పురుషుల సింగిల్స్‌లో భాగంగా మూడవ రౌండ్‌లో ప్టాఓ 7-6(7 3),6-2,6-3 తేడాతో స్పెయిన్‌ ఆటగాడు,పదకొండవ సీడ్‌ రోజర్‌ ఫెదర్రర్‌పై విజయం సాధించాడు. తన ప్రస్తుత ఫామ్‌పై సంతృప్తి వ్యక్తం చేస్తున్న పాట్రో తాను ఆడే క్రమంలో గెలిచానా?ఓడినా? అనే విషయాన్ని ఎప్పుడు లెక్కచేయనని,కేవలం తన సహజసిద్దమైన గేమ్‌ను ఆడటానికే ఎక్కువ ప్రాధాన్యత ఇస్తానని పేర్కొన్నాడు.కాగా 2009 యుఎస్‌ ఓపెన్‌లో చాంపియన్‌గా నిలిచిన పెట్రో మరోసారి అదే రిపీట్‌ అయినా కావచ్చని వివరించాడు.గతంలో తాను ఆడిన ఫోర్‌ హ్యాండ్‌ షాట్లను మరోసారి ఆడితే మాత్రం యుఎస్‌ గ్రాండ్‌ స్లామ్‌ను రెండవసారి కైవసం చేసుకోవడం ఏ మాత్రం కష్టం కాదన్నాడు.గత ఏడు సంవత్సరాల క్రితం జరిగిన యుఎస్‌ ఓపెన్‌ ఫైనల్లో రోజర్‌ ఫెదరర్‌ను ఓడించి సంచలన సృష్టించిన ఈ డేల్‌ పాట్రో తన కెరీర్‌లో తొలి గ్రాండ్‌ స్లామ్‌ అందుకున్నాడు.ఆ తరువాత చాలా సార్లు మణికట్టు గాయం బారిన పడిన పాట్రో పెద్దగా ఆకట్టుకోలేదు.అయితే రియోలో రన్నరప్‌గా నిలిచి రజత పతకం సాధించాడు.కాగా ఈ నేపథ్యంలో యుఎస్‌ ఓపెన్‌లో పాట్రో ప్రధాన ఆకర్షణగా నిలిచాడు.